Tolong jelaskan mengenai Jalil Hamid dalam bahasa melayu

Abdul Jalil bin Abdul Hamid (lahir 25 April 1957) merupakan seorang pelakon, penyanyi, pelawak dan pengarah lelaki Malaysia.

Nama sebenar beliau ialah A. Jalil bin A. Hamid. Nama ibu beliau ialah Rafeah binti Mohammad. Beliau merupakan anak ketiga daripada lima beradik. Beliau dilahirkan pada 25 April 1957, di Kampung Kuala Masai, Masai, Johor Bahru, Johor. Beliau dibesarkan di Felda Cahaya Baru, Masai, Johor. Beliau mendapat pendidikan awal di Sekolah Rendah Kebangsaan L. K. T. P. Kong Kong yang kini dikenali sebagai Sekolah Rendah Kebangsaan Felda Cahaya Baru, Masai, Johor dan Sekolah Agama Negeri Johor Felda Cahaya Baru. Kemudian, beliau melanjutkan pelajaran di peringkat menengah di Sekolah Menengah Masai, Johor yang kini dikenali dengan nama Sekolah Menengah Kebangsaan Datuk Penggawa Timur, Masai, Johor hingga ke tingkatan lima. 1976 Mula berkerja di LPJ @Lembaga Pelabuhan Johor . Pada tahun 1979, beliau mengikuti kursus dalam bidang seni pentas di Universiti Sains Malaysia Pulau Pinang. Beliau aktif melibatkan diri dalam aktiviti seni di JB dan Negeri Johor,  beliau mula berkhidmat di Institusi Teknologi Mara, Shah Alam, Selangor pada April 1984.